港女搭巴士大嗌「有落」 鬧爆車長無停車仲咁做!大呼:好委屈
相信不少人搭巴士都有忘記撳鐘落車,最後要下一個站落車的經驗,通常大家會怪自己太大頭蝦。有港女近日在社交平台發文,分享自己日前搭巴士忘記撳鐘的經歷,文中更大罵車長明知她要落車也不肯開車門,更狠批當時車長一行為令她非常生氣並貼圖公審,結果惹來網民圍插。
日前有港女在Threads發貼文指,她昨晚(22日)搭巴士,原本需在大老山隧道轉車站轉車,可惜一時忘了撳鐘仔,她表示當時她已大叫「有落」,其他乘客也有幫手嗌,而她本人已站在落車門,惟巴士車長仍未有開門給她,結果她要坐到大埔才能落車,斥車長還故意撳廣播給她我聽「如要落車請提早撳鐘」。
她表示落車時已晚上11時48分,仍在等車回家,而翌日早上9點便有堂,坦言「嘥晒我啲時間同金錢」,自言事件令她覺得好委屈,「遇過好多X街的人,咁XX街真係第一次見」,還貼上一張有巴士車牌號碼的相片。
網民看罷貼文後一致負評,「你唔撳鐘,佢唔開門,反而你委屈?」、「自己錯仲要唔認錯公主咁駁咀」、「自己有責任睇清楚」,而該帖文更被連登仔截圖放上討論區,狂嘲「港女當巴士係小巴」。及後事主再回應網民,強調之前也試過忘記撳鐘,但車長都有開門,而且到站後巴士停了也有講「唔好意思」、「司機有落唔該」,自言明白沒按落車鐘是自己問題,但指司機明知有人落車也不開門感覺委屈,而她只是分享感受沒想過這樣大迴響,最後揄喻網民「希望你哋以後落車都記得撳鐘」,而及後事主疑為平息事件也將Threads帳戶改為不公開。